Mladi farmeri dobili bi do 50 hektara državne zemlje, koju bi mogli da ostave i naslednicima, a jedini uslov je da se ta zemlja privede nameni, odnosno poljoprivrednoj kulturi i to će se kontrolistati, a imaće pravo i da je ostave naslednicima.

Ministar u Vladi Srbije zadužen za regionalni razvoj i koordinaciju rada javnih preduzeća Milan Krkobabić rekao je danas da će početkom iduće 2020. godine biti raspisan javni poziv za bespovratno ustupanje zemljišta poljoprivrednicima mlađim od 40 godina.

„Na području grada Leskovca u vlasništvu države je oko 6 hiljada hektara zemlje“, kaže za Jugmediu administrator za državno zemljište u Odeljenju za privredu i poljoprivredu Dragana Miljković.

Međutim, kako je naglasila, preciznog podatka o broju hektara nema jer je 1992.godine, po tadašnjem zakonu, jedan deo zemlje vraćen starim vlasnicima, a oni ga nisu preneli na svoje ime.

„Od državne zemlje, u zakup je dato samo oko hiljadu hektara“, kazala je Miljkovićeva i dodala da je zemljište dato u zakup samo putem javnog nadmetanja ili licitacije.

Krkobabić je kazao da u Srbiji postoji više od 200.000 hektara neiskorišćenog državnog zemljišta.

“Ideja je Odbora za selo SANU je da se poljoprivrednicima mlađim od 40 godina koji žele da se bave zemljoradnjom, bespovratno ustupi do 50 hektara po striktno utvrđenim pravilima korišćenja“, izjavio je Krkobabić .